**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení zákona č. 335/2007 Z. z. a zákona č. 204/2011 Z. z. sa mení a dopĺňa takto:

V § 14 ods. 3 písm. b) sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

 Poznámka pod čiarou k odkazu 8a znie:

„8a) Čl. 2 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení zákona č. 545/2005 Z. z.“.

V § 14 ods. 6 prvej vete sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

V § 15 ods. 1 písm. e) sa na konci vypúšťa slovo „alebo“.

V § 15 ods. 1 písm. f) sa na konci bodka nahrádza čiarkou a pripája sa slovo „alebo“.

V § 15 sa odsek 1 dopĺňa písmenom g), ktoré znie:

„g) ktorý neuvedie pravdivé a úplné údaje podľa § 14 ods. 3 písm. b) alebo § 14 ods. 6 prvej vety na kandidátnej listine.“.

V nadpise § 16 sa slovo „Uverejnenie“ nahrádza slovom „Zaslanie“.

V § 16 ods. 1 druhej vete sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

V § 16 odsek 2 znie:

„(2) Obec je povinná zabezpečiť, aby najneskôr 10 dní predo dňom konania volieb zoznam kandidátov dostal každý volič.“.

V § 18 ods. 3 sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

V § 19 ods. 3 písm. b) sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

V § 19 ods. 5 sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

V § 20 ods. 1 písm. c) sa na konci vypúšťa slovo „alebo“.

V § 20 ods. 1 písm. d) sa na konci bodka nahrádza čiarkou a pripája sa slovo „alebo“.

V § 20 sa odsek 1 dopĺňa písmenom e), ktoré znie:

„e) ktorý neuvedie pravdivé a úplné údaje podľa § 19 ods. 3 písm. b) alebo § 19 ods. 5 prvej vety na kandidátnej listine.“.

V § 22 ods. 2 sa za slovo „povolanie“ vkladá čiarka a slová „funkcie podľa osobitného predpisu8a) vykonávané v celom rozsahu (plný úväzok)“.

**Čl. II**

Tento zákon nadobúda účinnosť 1. októbra 2013.